دونیانین ان یاش‌لی اینسانی ۱۱۷ یاشین‌دا اؤلدو.
میاکو چیو، گینس دونیا رکوردلاری طرفین‌دن یاشایان ان یاش‌لی اینسان اولاراق قبول ائدیلمه‌سین‌دن یالنیز بیر نئچه گون سونرا حیاتا وداع ائتدی.
ژاپن ساغلیق باخانلیغینا گؤره، دونیانین ان یاش‌لی اینسانی اولان میاکو چیو بازار گونو ۱۱۷ یاشین‌دا حیاتینی ایتیردی.
۲۲ می ۱۹۰۱ تاریخین‌ده آنادان اولان میاکو چیو، ژاپنون ان یاش‌لی قادینی میسائو اوکاوانین آوریل ۲۰۱۵ده اؤلمه‌سین‌دن سونرا، یاشایان ان یاش‌لی قادین اولموشدو.
چیونو، "چوخ دانیشان تانریچا" اولاراق تانیملایان عائله‌سی، اونون صبرلی و نزاکتلی اولدوغونو، اطرافینا سئوینج گتیردیگینی، سوشی‌نی سئودیگینی و کالیگرافی‌نی(گؤزل یازیم) چوخ سئودیگینی دئییر.
ان یاش‌لی قادین اولاراق اونون خلفی هله‌لیک گینس طرفین‌دن رسما اونایلانمادی.
ژاپونون ان یاش‌لی کیشی عنوانینی ایسه ۲۵ ژوئیه‌ده ۱۱۳ یاشینا گیرن ماسازو نوناکا داشیییر.
